open-index/open-wikipedia-markdown huggingface dataset:
Reloxo de area

[miniatura|right|150px|Un reloxo de area de [vidro e madeira.]]
miniatura|80px|Reloxo de area dun xogo cun temporizador de 3 minutos.
Un **reloxo de area** é un instrumento mecánico que serve para medir un determinado transcurso de tempo. É, como o cuadrante solar e a clepsidra (reloxo de auga), un dos obxectos máis antigos para medir o tempo.

## Descrición 
Está contituído por dous bulbos de vidro (cónicos ou cilíndricos) transparentes que se comunican entre si por un pequeno burato que deixa pasar unha cantidade ou fluxo determinado de material (normalmente area miúda) dun para o outro - o tempo decorrido en pasar dunha ampola para a outra corresponde, en principio, sempre ao mesmo período de tempo. Fisicamente só require da enerxía potencial da gravidade para o seu funcionamento. Unha vez que o bulbo superior está baleiro, pode ser invertido para empezar a cronometrar de novo. Factores que inflúen no tempo medido inclúen a cantidade e calidade de area, o talle da amploa e a largura do colo. Aínda que as fontes discrepan sobre o mellor material, alternativas á area inclúen po de mármore e a casca de ovo en po.

## Usos 
Eran utilizados decote en navíos (onde se usaban reloxos de media hora), en igrexas e, nos comezos da utilización do teléfono, servía, nalgúns lugares, para contar o tempo transcorrido nunha chamada (no Norte de Portugal, por exemplo, esta práctica era común nalgunhas casas comerciais).

Foi moi utilizado na arte para simbolizar a transitoriedade da vida. A morte, por exemplo, é moitas veces representada como un esqueleto cunha fouce nunha das mans e un reloxo de area na outra.

Dende o século XX está en desuso, substituíndose co reloxo de pulso para saber a hora, e mailo cronómetro para medir o tempo preciso transcorrido entre dous sucesos. Nos tempos modernos, os reloxos de area son ornamentais, ou se utilizan cando unha medida aproximada é de abondo, coma nos temporizadores de ovo para cociñar ou en xogos de mesa.

## Notas 
## Véxase tamén 
### Outros artigos 
* Clepsidra
* Reloxo
Aloe Blacc

**Egbert Nathaniel Dawkins III**, nado o 7 de xaneiro de 1979 en Laguna Hills (California) é un cantante, produtor, actor é músico estadounidense máis coñecido como **Aloe Blacc**. É coñecido polos seus sinxelos "I Need a Dollar", "The Man", e por escribir e intepretar xunto con Avicii as cancións "Wake Me Up", que acadou o número #1 en 22 países.

## Notas 
## Véxase tamén 
### Ligazóns externas 
*Páxina Oficial
Sébastien Chabal

miniatura|280px|Chabal no 2015.
**Sébastien Chabal**, nado o 8 de decembro de 1977 en Valence, Drôme, é un ex xogador de rugby francés.

## Traxectoria
Xogou como número 8 no equipo profesional francés Bourgoin (1998–2004), no equipo inglés Sale Sharks (2004–2009), no francés Racing Métro 92 Paris (2009–febreiro de 2012) e na selección de rugby de Francia. Gañou o seu primeiro torneo internacional o 4 de marzo de 2000 contra Escocia. Representou a Francia en 62 partidos marcando seis ensaios; dous contra Italia no Torneo das Seis Nacións 2007; un ensaio gañador do partido contra Inglaterra na Copa do Mundo de Rugby 2007; dous contra Namibia no Campionato do Mundo de Rugby de 2007 e un contra Italia no Torneo das Seis Nacións 2009. Foi un dos deportistas máis populares de Francia, polo que moitos xornalistas franceses escibiron e falaron sobre a *Chabalmania*.

## Notas 
## Véxase tamén 
### Ligazóns externas 
* Perfil en Sale
* Perfil en L'Equipe
* Sporting-Heroes (part 1)
* Sporting-Heroes (part 2)
* "Beware of the Sea Bass that swims with Sharks", The Guardian, Saturday 9 December 2006
*
Chris Baio

**Christopher Baio**, nado o 29 de outubro de 1984, é un músico estadounidense, máis coñecido por ser o baixista do grupo musical de indie rock Vampire Weekend. Tamén é produtor musical baixo o nome artístico **Baio**, e o seu primeiro álbum *The Names* foi lanzado con Glassnote Records o 18 de setembro de 2015.

## Notas
Merops (mitoloxía)

Varias figuras da mitoloxía grega teñen o nome **Merops** (Μέροψ) ou **Mérops**. Son as seguintes:

* Merops, rei de Etiopía (Aethiopia), marido de Clímene e pai adoptivo de Faetón, o cal era fillo da súa muller e Helios.
* Merops, residente de Mileto, marido de Clímene (distinta da anterior) e pai de Pandareo.
* Merops, rei de Percote, pai de dous fillos (Anfio e Adrasto), que foron matados por Diómedes na guerra de Troia, e de dúas fillas, Cleite, que era esposa de Cizico, e de Arisbe, que foi a primeira muller de Príamo. Merops tiña o don da profecía e vaticinou a morte os seus fillos, os cales ignoraron as súas advertencias.
* Merops, un dos fillos de Triopas, ou un autóctono (*autochthon*) e rei de Cos (críase que esta illa recibira o seu nome polo dunha filla de Merops). Casou coa ninfa Ethemea (ou, máis correctamente, Echemeia Merops foi o pai de Eumelo e avó dos fillos deste, Agrón, Bisa e Meropis, todos os cales foron coñecidos pola súa impiedade. Clitia, filla de Euripilo de Cos, e Titanis, que foi transformada por Artemisa nun cervo debido á súa beleza, foron dadas como fillas de Merops.
* Merops, rei de Anthemousia, que loitou contra Sitón de Tracia pola man da filla deste último, Palene, e como resultado da loita morreu.
* Merops, pai de Epione, a muller de Asclepio.
* Merops, fillo de Hías, que foi o primeiro que fixo que a xente se asentase en poboados despois do gran diluvio da mitoloxía grega.
* Merops, un bisneto de Temeno na seguinte xenealoxía dos Heráclidas: Heracles - Hilo - Cleodeo - Aristomaco - Temeno - Cisio - Testio - Merops - Aristodamis - Feidón - Carano.

## Notas
Alessandro Gentile

**Alessandro Gentile**, nado o 12 de novembro de 1992 en Maddaloni, é un xogador profesional de baloncesto italiano que xoga no Aquila Basket Trento da Lega Basket Serie A. Cunha estatura de 2,00 metros pode xogar nas posicións de escolta e ala.

## Traxectoria profesional 
De 2007 a 2009, Gentile xogou nas categorías inferiores do Pallacanestro Treviso. En 2009 chegou ó primeiro equipo e na tempada 2009-10 xogou 24 partidos, facendo 3.4 puntos e 1.2 rebotes por encontro. En 2011 conseguiu o galardón ó mellor xogador da liga italiana de menos de 22 anos. O 14 de xuño de 2011, renovou o seu contrato co Treviso por tres anos.

En decembro de 2011, Gentile deixou o Treviso e asinou un contrato de tres tempadas co Olimpia Milano. En xuño de 2014, despois de que o Milano conseguira o seu 26º título de liga, Gentile foi elixido o mellor xogador das finais da liga.

O 26 de xuño de 2014, Gentile foi elixido na 53ª posición do Draft da NBA de 2014 polos Minnesota Timberwolves. Na mesma noite do Draft foi traspasado ós Houston Rockets.

O 30 de outubro de 2018 anunciouse a fichaxe de Gentile por unha tempada polo CB Estudiantes da Liga ACB.

## Notas 
## Véxase tamén 
### Ligazóns externas 
* Perfil en ACB.com 
* Perfil en Euroleague.net
Ruada (discográfica)

**Ruada** foi o primeiro selo discográfico galego, creado en 1979. Tiña a súa sede na Coruña e publicou discos até 1983, ano no que crebou. O selo creouse coa pretensión de dar normalización á produción discográfica en Galicia.

## Historia 
O selo iniciouse en 1979 coa publicación do álbum recompilatorio *7 anos de canción galega* e o álbum debut da banda Doa, *O son da estrela escura*.

## Algunhas obras publicadas 
* Doa – *O son da estrela escura* (1979)
* VV. AA. – *7 anos de canción galega* (1979)
* O Xestal – *Contos que van prá a feira* (1979)
* Os Breogáns – *Bailando con Os Breogáns* (1980)
* O Carro – *Brilo de anxos* (1980)
* Coro de cámara Ars Musicae e Orquesta de Santiago – *Mestres de capela composteláns* (1980)
* Cromlech – *Unha noite na eira do trigo* (1980)
* La Mirlitantouille – *La Mirlitantouille* (1980)
* Milladoiro – *A Galicia de Maeloc* (1980)
* Outeiro – *Ollos de marzal* (1980)
* Saraibas – *Unha terra, un pobo, unha fala* (1980)
* Os Tamara – *Galicia terra nosa* (1980)
* Taranis – *Ith-Gael* (1980)
* Xoán Rubia – *Nadal* (1980)
* Banda-Orquesta Municipal da Coruña – *Cruñesas* (1981)
* Campana de Pau – *Bailaches, bailaches* (1981)
* Campana de Pau – *O tiroliro* (1981)
* Fuxan os Ventos – *Quen a soubera cantar* (1981)
* Milladoiro – *O berro seco* (1981)
* Saraibas – *Xa non podemos calar* (1981)
* Graciela Pereira – *O día que me queiras* (1982)
* Manuela e Miguel – *Ergueremo-la espranza* (1982)
* Pablo Quintana – *O cego andante* (1982)
* Pucho Boedo – *Volvendo con Os Tamara* (1982)

## Notas 
## Véxase tamén 
### Ligazóns externas 
* Álbums da discográfica en discogs.com
Quen a soubera cantar

***Quen a soubera cantar*** é o quinto álbum de estudio do grupo galego de folk Fuxan os Ventos. Foi publicado en 1981 polo selo Ruada. 

Trátase do último disco da primeira etapa do grupo, que non conseguiu o espallamento que tivera o seu disco anterior, *Sementeira* (1978).

## Lista de cancións 
:;Cara A

:;Cara B

## Véxase tamén 
### Ligazóns externas 
* Sitio web oficial do grupo
* *Quen a soubera cantar* en Discogs
European Molecular Biology Laboratory

O **European Molecular Biology Laboratory** (**EMBL**, **Laboratorio Europeo de Bioloxía Molecular**) é un instituto de investigación de bioloxía molecular do que son membros 21 estados, polo cal foron galardoados co Premio Nobel de Medicina de 1995.

## Países membros 
Velaquí unha lista dos países membros do EMBL ordenados alfabeticamente:

## Adestramento 
400px|miniatura|Os edificios de EMBL en Heidelberg, entre eles o novo Centro de Adestramento Avanzado.
O adestramento avanzado é unha das catro misións principais do EMBL. Ao longo dos anos o Laboratorio estableceu varias actividades de adestramento, das cales o EMBL International PhD Programme (EIPP) é a estrela: ten uns 200 estudantes e desde 1997 ten o dereito de conceder unha titulación propia. Outras actividades son o programa de posdoutorado, que inclúe o EMBL Interdisciplinary Postdoctoral Programme (EIPOD); o European Learning Laboratory for the Life Sciences (ELLS) para adestramento de profesores; e o Visitor Programme.

## Centro de Adestramento Avanzado de EMBL 
En marzo de 2010, inaugurouse o EMBL Advanced Training Centre (ATC) no campus principal de Heidelberg. O seu edificio, inspirado na forma da dobre hélice, alberga conferencias e proporciona locais para o adestramento.

## Ciencia e sociedade 
O EMBL tamén leva a cabo un activo Programa de Ciencia e Sociedade, que ofrece actividades e eventos sobre cuestións sobre investigacións nas ciencias da vida para o público xeral e para a comunidade científica.

## Historia 
O EMBL foi ideado por Leó Szilárd, James Watson e John Kendrew. Os seus obxectivos eran crear un centro de investigación internacional, similar ao CERN, para poder rivalizar no campo fortemente dominado polos Estados Unidos da bioloxía molecular. Kendrew exerceu como primeiro Director xeral do EMBL ata 1982, e sucedeuno Lennart Philipson. Desde 1993 a 2005 o Director xeral foi Fotis Kafatos, e a este sucedeuno Iain Mattaj, que é o cuarto e actual (ano 2015) Director xeral do EMBL.

## Notas
Ratones Paranoicos

Os **Ratones Paranoicos** foron unha banda de rock arxentino, fondada no 1986 na cidade de Bos Aires. Orixinalmente foi conformada polos integrantes Juanse (voz e guitarra), Pablo Memi, (baixo), Pablo "Sarcófago" Cano (guitarra), Rubén "Roy" Quiroga (batería). No outubro de 2007, Fabián "Vön" Quintiero separouse da banda despois dun período no grupo desde 1997.

Ao longo da carreira a banda foi acusada de copia arxentina dos Rolling Stones, tiña un recoñecemento como unha das maiores bandas da historia do rock arxentino.

## Discografía 
### Álbums de estudio 
* *Ratones Paranoicos* (1986)
* *Los chicos quieren rock* (1988)
* *Furtivos* (1989)
* *Tómalo o déjalo* (1990)
* *Fieras lunáticas* (1991)
* *Hecho en Memphis* (1993)
* *Planeta Paranoico* (1996)
* *Electroshock* (1999)
* *Los chicos quieren más* (2001)
* *Girando* (2003)
* *Ratones Paranoicos* (2009)

### Álbums en vivo 
* *Éxtasis Vivo* (1994)
* *MTV Unplugged* (1998)
* *Vivo Paranoico* (2000)
* *Luna Paranoico* (2002)
* *Inyectado de rocanrol vivo* (2006)

### Álbums recompilatorios 
* *Enlace* (1989)
* *Raros Ratones* (1995)
* *Esencial* (1999)
* *X16* (2000)
* *Obras cumbres* (2007)
* *Los chicos quieren rock 1988-2009* (2010)

### EP 
* *La nave* (1992)
* *Para siempre Diego* (2001)
* *Enigma* (2003)

## Notas 
## Véxase tamén 
### Ligazóns externas 
* Vídeo cobertura do MTV, Pepsi Rock 2008, Bos Aires
* Letras das cancións dos Ratones Paranoicos no Youbioit
Campionato de Galicia de fútbol 1919/20

O **Campionato de Galicia** da **Serie A 1919/20** foi a sexta edición do Campionato de Galicia de fútbol organizado pola Federación Galega de Fútbol. Comezou en decembro de 1919 e rematou en marzo de 1920. O primeiro posto do torneo outorgaba a clasificación para a Copa de España.
Participaron o Vigo Sporting Club, o Deportivo da Coruña, o Real Club Coruña e o Pontevedra Athletic Club, porén o Real Club Coruña retirouse do campionato antes da primeira xornada e o Pontevedra Athletic non se presentou a xoga-los partidos, deixando o torneo nun cara a cara entre o Vigo Sporting e o Deportivo da Coruña. O torneo foi disputado en forma de liga a dúas voltas. O 22 de febreiro debían xoga-lo Deportivo da Coruña e o Vigo Sporting en Riazor o encontro correspondente á segunda volta, mais o Vigo Sporting non se presentou alegando que non fora avisado da data do encontro con suficiente antelación e que estaba interesado en que o partido fose asubiado por un árbitro colexiado. A Federación Galega de Fútbol non considerou válidas as alegacións e concedeu os puntos do encontro ó Deportivo, ficando así os dous equipos empatados a 10 puntos na conclusión do campionato. A FGF decidiu que se disputase un novo partido de desempate en Oviedo o día 14 de marzo. O Vigo Sporting enviou unha reclamación á Real Federación Española de Fútbol e esta acordou considera-lo partido xogado o 29 de febreiro como correspondente á segunda volta do campionato, de xeito que xa non se levou a cabo o segundo desempate e foi proclamado campión o Vigo Sporting.

## Calendario 
## Clasificación
Os puntos dos partidos do R.C. Coruña e do Pontevedra Athletic foron concedidos ós seus rivais non retirados.

## Notas
Abellaruco persa

O **abellaruco persa** (*Merops persicus*) é unha especie de aves da familia dos abellarucos, Meropidae. Cría no Norte de África e no Oriente Próximo desde o leste de Turquía a Kazakhstán e a India. Algúns exemplares desde o norte de África voan máis ao norte e poden aparecer como aves errantes principalmente en Italia e Grecia, e a especie tense detectado tamén en Galicia, polo que figura na Lista de aves de Galicia. Xeralmente é unha ave moi migratoria, que inverna na África tropical, aínda que algunhas poboacións crían e viven arredor do Sahel.

## Descrición 
Esta especie, igual ca outros abellarucos, ten unha plumaxe moi coloreada, e un peteiro fino. É predominantemente verde; a súa cara é azul na parte lateral cunha banda negra ocular, e unha gorxa amarela e castaña, e peteiro negro. Pode chegar a ter unha lonxitude de 31&nbsp;cm, e as súas plumas alongadas centrais da cola engaden outros 7&nbsp;cm máis á lonxitude. Os sexos son moi semellantes, mais as plumas longas da cola da femia son máis curtas.

* *Merops persicus persicus* - Cría en Asia, inverna no leste e sur de África
* *Merops persicus chrysocercus* - Cría no Norte de África, inverna en África Occidental

A especie está moi relacionada con *Merops philippinus* do leste de Asia, e con *Merops superciliosus* de África, e foi tratada como a mesma especie (conespecífica).

## Notas 
## Véxase tamén 
### Outros artigos 
* Abellaruco europeo

### Ligazóns externas 
* Merops persicus - Abellaruco persa - texto en The Atlas of Southern African Birds.
Intercesión da Nai de Deus

A **Intercesión da Nai de Deus**, coñecida en eslavo eclesiástico como **Pokrov** (Покровъ, "protección") e en grego como **Skepê** (Σκέπη), é unha festividade da Virxe María celebrada na Igrexa Ortodoxa e nas Igrexas orientais católicas o 14 de outubro (1 de outubro segundo o calendario xuliano). A festividade celebra a protección subministrada os fieis por medio da intercesión da *Theotokos* (a Nai de Deus). A festividade celébrase conxuntamente en todas as Igrexas Ortodoxas orientais, pero onde se celebra con máis fervor é en Rusia, Belarús e Ucraína. É unha das festividades máis importantes do ano litúrxico na Igrexa Ortodoxa Rusa e en Rusia é unha das solemnidades máis importante tras a Resurrección de Xesús e as Doce Grandes Festas da Igrexa Ortodoxa.
Firuz Mustafa

**Firuz Qədimаlı оğlu Mustаfаyеv **máis coñecido como **Firuz Mustafa**, nado en	İsalı o 18 de febreiro de 1952, é un escritor, dramaturgo e filósofo acerbaixano.

## Traxectoria 
Estudou filoloxía na Universidade de Pedagoxía de Azerbaidján, graduándose en 1975 e traballando nos dous anos seguintes como profesor na rexión de&nbsp;Sааtlı e prestou o servizo militar en 1977-1978 e logo doutorouse en filosofía. Foi profesor en varias universidades.

## Obras 
### Filosofía 
* "Mənəvi tələbаtın inкişаf diаlеktiкаsı" (“Elm” nəşrиyyatı, 1985) 
* "Yenidənqurma və demоkrаtiyа şərаitində tələbə və şаgirdlərin hüquqi və mənəvi tərbiyəsinin fоrmаlаşmаsı" (“APİ-nin nəşriyyatı”, 1987) 
* "Sərhədsiz dünyа" (“Diplomat” nəşriyyatı, 1999)
* "Мədəniyyəт və fəlsəfə"(“Araz” nəşriyyatı, 2005)
* “Orta təhsil islahatları proqramlarının məzmun baxımından təhlili və qiymətləndirilməsi” (“MBM” nəşriyyatı, 2011)
* “Qloballaşma və mədəniyyət”(“Araz” nəşriyyatı, 2011)

### Obras literarias 
* "Göyəm коllаrı" (“Gənclik” nəşriyyatı, 1985)
* "Dünyаnın rəngi" (“Gənclik” nəşriyyatı, 1989)
* "Кəhrəbа" (“Elm fondu”nun nəşri, 1997)
* "Bəhruz-Vətənə sipər оğul" (“Azərbaycan” nəş., 1997)
* "Çəhrаyı tunеl" (“Şur” nəşriyyatı, 1999)
* "Теаtr mеydаnı" (“Çaşıoğlu”, 2001)
* "Аdsız" (“Adiloğlu” nəşriyyatı, 2001
* "Sifət" (“Araz” nəşriyyatı, 2002)
* "Buz üstə sətirlər" (“Araz” nəşriyyatı, 2003)
* "Коmеdiyаlаr" (“Araz” nəşriyyatı, 2004)
* "Qаrа qutu" (“Araz” nəşriyyatı, 2006)
* “Dəniz köçü” (“Araz” nəşriyyatı, 2006) 
* “Onluqlar” (“Araz” nəşriyyatı, 2008)
* “...Qapı...” (“MBM” nəşriyyatı, 2008)
* “13 hekayə” (“MBM” nəşriyyatı, 2008)
* “Müqəvva” (“MBM” nəşriyyatı, 2009) 
* “Monohekayələr” (“MBM” nəşriyyatı, 2009) 
* “Qapı” (“Araz” nəşriyyatı, 2009) 
* “Dəniz köçü” (7 nəşr) (“Nurlan”və “Araz” nəşriyyatı, 2009-10)
* “Hekayələr” (“MBM” nəşriyyatı, 2009) 
* “At günü” (“MBM” nəşriyyatı, 2009) 
* “Monopyeslər” (“Araz” nəşriyyatı, 2010)
* “Çardaqda zirzəmi” (“MBM” nəşriyyatı, 2011)
* “Sklerozlar üçün yaddaş” (Araz” nəşriyyatı, 2011)
* "Daş üstə yazılmış sətirlər”(dördlüklər) (“MTR group”&nbsp; nəşriyyatı, 2014)
* “Ölü dildə sevgi məktubları” (“Zero”nəşriyyatı, 2014)
* “Hekayələr” (“MBM” nəşriyyatı, 2015)
Lingua kikuyu

O **kikuyu** ou **gikuyu** () é unha lingua da familia bantú falada polo pobo kikuyu (*Agĩkũyũ*) de Kenya. É falada por preto de 6 millóns de persoas (22% da poboación de Kenya), sendo o meirande grupo etnolingüístico de Kenya. O kikuyu fálase nas zonas entre Nyeri e Nairobi. É unha das cinco linguas do subgrupo Thagichu das linguas bantú, que abranguen dende Kenya até Tanzania.

## Notas 
## Véxase tamén 
### Outros artigos 
* Wikipedia en kikuyu

### Bibliografía 
* Armstrong, Lilias E. 1967. *The Phonetic and Tonal Structure of Kikuyu*. Londres: Publicado para o International African Institute por Dawsons of Pall Mall.
* Barlow, A. Ruffell e T.G. Benson.  1975.  *English-Kikuyu Dictionary*.  Oxford: Clarendon Press.
* Barlow, A. Ruffell. 1951. *Studies in Kikuyu Grammar and Idiom*. Edinburgh: William Blackwood & Sons,
* Benson, T.G. 1964. *Kikuyu–English Dictionary*.  Oxford: Clarendon Press.
* Gecaga B.M. e Kirkaldy-Willis W.H. 1953. *English–Kikuyu, Kikuyu–English Vocabulary*.  Nairobi: The Eagle Press.
* Leakey L.S.B. 1989. *First Lessons in Kikuyu*. Nairobi: Kenya Literature Bureau.
* Mugane John 1997. *A Paradigmatic Grammar of Gikuyu*. Stanford, California: CSLI publications.
Campionato de Galicia de fútbol 1918/19

O **Campionato de Galicia 1918/19** foi a quinta edición do Campionato de Galicia de fútbol organizado pola Federación Galega de Fútbol. Comezou en xaneiro de 1919 e rematou en marzo do mesmo ano. O primeiro posto do torneo outorgaba a clasificación para a Copa de España.
Inscribíronse o Fortuna de Vigo, o Vigo Sporting Club, o Real Club Coruña, o Deportivo da Coruña e o Pontevedra Athletic Club. O torneo foi disputado en forma de liga a dúas voltas. O Pontevedra Athletic foi descualificado por se retirar do campo poucos minutos antes da fin do tempo regulamentario en protesta pola actuación do árbitro durante un partido fronte ó Coruña. Proclamouse campión o Vigo Sporting Club.) e aproveitando para consegui-la descualificación do Athletic, facendo deste xeito que o Vigo obtivese máis puntos có Fortuna e fose proclamado campión.

## Notas
Parque-xardín botánico e carballeira de Caldas de Reis

O **Parque-xardín botánico e carballeira de Caldas de Reis** é un xardín botánico situado de xeito linear nas marxes do río Umia, coincidindo co paso do camiño portugués, en Caldas de Reis, Pontevedra.

## Historia 
A súa historia remóntase ao ano 1863, cando estaban en todo o seu auxe os balnearios de augas termais, o que impulsou o proxecto dunha alameda en Caldas, que vinte anos despois era o Parque-Xardín e Carballeira. Recibiu o Premio Gran de Área 2012 do Colexio Oficial de Arquitectos de Galicia outorgado conxuntamente ao concello, como promotor e ao estudo de arquitectura "Cerreda y Lorenzo Arquitectos".

## Coleccións 
Neste enclave atópanse unha morea de especies arbóreas, na súa gran maioría exóticas, procedentes sobre todo de América. É salientábel a súa colección de camelias, sendo dignos de mención dous antigos exemplares de camelia do Xapón *Mathotiana Alba* dunha considerábel envergadura. O Parque-Xardín e Carballeira, declarado Ben de Interese Cultural (BIC), posúe entre os seus exemplares catro árbores consideradas Monumentos Naturais.

## Servizo 
Amais do seu contido natural, este espazo emprégase como lugar de encontro de diversos actos ao longo do ano, un exemplo son as festas patronais e sobre todo o festival de musical Cultura Quente e Kaldarte.

## Notas
Pobo kikuyu

O **kikuyu** é o meirande grupo étnico de Kenya. A súa fala nativa é a lingua kikuyu. O termo *Kikuyu* é a forma suahili da pronunciación nativa *Gĩkũyũ*. Os membros do grupo refírense a si mesmos como *Agĩkũyũ*. Gĩkũyũ quere dicir literalmente "gran sicómoro" e *Agĩkũyũ* refírese ós "fillos do gran sicómoro".

Segundo o censo de poboación de Kenya do 2009, había aproximadamente 6 622 576 kikuyu en Kenya, arredor do 16,9% da poboación total. Segundo o *CIA World Factbook*, no 2014 había aproximadamente 9 902 212 kikuyu en Kenya, o 22% da poboación do país.

## Notas 
## Véxase tamén 
### Ligazóns externas 
* Kayû ka muingi Kameme FM Listen Live 
* Gĩkũyũ.com
JR JR

**JR JR**, antes coñecido como **Dale Earnhardt Jr. Jr.**, é un grupo musical de indie pop de Detroit, Míchigan, formado por Daniel Zott e Joshua Epstein. Zott e Epstein coñecéronse mentres estaban en cadanseu proxecto musical, e comezaron a gravar xuntos en Royal Oak, Míchigan.

## Discografía 
*''It's a Corporate World* (2011)
**The Speed of Things* (2013)
**JR JR'' (2015)

## Véxase tamén 
### Ligazóns externas 
* Páxina oficial
Young the Giant

**Young the Giant** é un grupo musical de rock formado en Irvine (Estados Unidos) no 2004. Está formado por Sameer Gadhia (vocalista), Jacob Tilley (guitarra), Eric Cannata (guitarra), Payam Doostzadeh (baixo) e Francois Comtois (batería). Coñecido anteriomente como The Jakes, Young the Giant asinou con Roadrunner Records no 2009 e lanzou o seu primeiro álbum *Young the Giant* no 2010. Os tres primeiros sinxelos, "My Body", "Cough Syrup" e "Apartment" acadaron o Top 5 nas listas musicais alternativas dos Estados Unidos.

## Discografía 
### Álbums de estudio 
### EPs 
### Sinxelos 
#### Sinxelos promocionais 
## Notas 
## Véxase tamén 
### Ligazóns externas 
* Páxina oficial
Pedro López

***Pedro López de Ayala y Zúñiga** (1582-1651), nobre español.
***Pedro López Varela** (??-1936), médico e político galego.
***Pedro López Bodelo**, político galego, alcalde republicano de Boimorto.
***Pedro López Crespo** (1917-2001), futbolista galego.

***Pedro López Quintana** (1953-), arcebispo católico galego.
***Pedro López Rodríguez** (1997-), futbolista galego.
Tartu Ülikool/Rock

O **Tartu Ülikool/Rock** é un equipo profesional de baloncesto estoniano con sede na cidade de Tartu. Actualmente, o club compite na Korvpalli Meistriliiga, máxima categoría do baloncesto de Estonia, e na Liga do Báltico. Fundado no ano 1937, é o equipo do seu país con máis títulos de Liga e de Copa. Alén diso, gañou no ano 1949 a Liga da Unión Soviética e en 2010 a Copa da Liga do Báltico.

## Palmarés 
**Liga da Unión Soviética**
* **Campión (1)**: 1949
**Liga de Estonia**
* **Campión (23)**: 1948, 1949, 1950, 1951, 1952, 1956, 1958, 1959, 1969, 1970, 1972, 1973, 1975, 1976, 1977, 1978, 2000, 2001, 2004, 2007, 2008, 2010, 2015
**Copa de Estonia**
* **Campión (16)**: 1950, 1952, 1956, 1958, 1974, 1976, 1979, 2000, 2001, 2002, 2004, 2009, 2010, 2011, 2013, 2014
**Copa da BBL**
* **Campión (1)**: 2010

## Véxase tamén 
### Ligazóns externas 
* Sitio web oficial
Miles Kane

**Miles Peter Kane**, nado en Birkenhead o 17 de marzo de 1986, é un músico inglés, máis coñecido por ser membro principal de The Last Shadow Puppets e exmembro de The Rascals, antes de que a banda anunciara a súa en agosto de 2009.

Ademais, comezou a súa carreira en solitario ó tempo que continúa como membro de The Last Shadow Puppets. O seu primeiro álbum en solitario, *Colour of the Trap*, foi lanzado o 9 de maio de 2011, e o seguinte, ''Don't Forget Who You Are'', foi lanzado o 3 de xuño de 2013.

## Notas 
## Véxase tamén
Optical Calibration Sphere

**Optical Calibration Sphere**, tamén coñecido como **Optical Calibration Sphere Experiment** e polo seu acrónimo **OCSE**, así como por **IOSS** (**Inflatable Optical Sphere System**) foi un satélite artificial dos estadounidense lanzado o 27 de xaneiro de 2000 mediante un foguete Minotaur 1 desde a Base Vandenberg da Forza Aérea. O seu obxectivo principal foi servir de obxectivo de calibración para os láseres en terra das instalacións de investigación Starfire da Forza Aérea dos Estados Unidos.

## Características 
OCSE consistía nunha esfera inflable de 3,5 m de diámetro desplegada a partir dun contedor de 0,48 m de longo e 0,41 m de diámetro que foi exectado desde a plataforma JAWSAT. Aos 42 segundos tras a exección dende JAWSAT, o contedor abriu a súa tapa, e 10 segundos máis tarde comezou o inflado da esfera, á que permaneceu acoplada durante o resto da misión. O conxunto tiña unha masa de 22&nbsp;kg e a esfera estaba formada por unha película de kapton e aluminio reflectante que facía que, desde terra, a súa magnitude aparente fose de +5.

OCSE reentrou na atmosfera o 5 de marzo de 2001, algo máis dun ano despois de ser lanzada.

## Notas
OCS

* Original Chip Set (para computadores Amiga)
* Organización de Cooperación Shanghai (*Shanghai Cooperation Organisation*, SCO), grupo internacional que une Rusia, a China, Kazakhstán, Tadjiikistán, Kirguizistán, Uzbekistán e, dende 2017, a India e Paquistán
Nanunanu-i-Cake

**Nananu-i-Cake** [nɑː.nɑːˈnuː iː ðɑːˈkeː] é un illa de Fiji preto dun quilómetro da costa da illa principal de Viti Levu, preto da cidade de Rakiraki da Provincia Ra.

Nananu-i-Cake atópase xusto á beira da illa de Nananu-i-Ra. As illas Nananu-i-Cake e Mabua (o illote que se atopa inmediatamente ao sueste) teñen unhas 242´81 hectáreas ou 2.225.780 metros cadrados de superficie..

O nome da illa, Nananu-i-Cake, significa "Fantasía a barlovento" (ou ao leste) en fixiano. A illa tamén é coñecida por outros nomes, entre eles **Ananugata**, **Nananugata**, **Yananu** e illa Nananu-i-Thake.

A residencia principal da illa foi deseñada polo estudo de arquitectura de Murray Cockburn, con sede en Auckland. Un peirao de augas profundas na costa occidental da illa.

## Historia 
En 1974, Sir Harold Mitchell visitou Fiji desde o Reino Unido e comprou Nananu-i-Cake e Mabua como refuxio. Debido á posición de Harold de Vice-Presidente do Partido Conservador con Sir Winston Churchill e a súa posición social e política, varios dignatarios de alto nivel visitaron e quedaron na illa. Árbores conmemorativos foron plantados por moitas destas visitas de alto perfil. Nananu-i-Cake pertence á familia de Sir Harold Mitchell desde 1974.

Nananu-i-Cake tamén conserva evidencias de *moka*, formacións de pedra construídas en zonas de marea para atrapar peces na marea baixa, e fortificacións con paredes en anel construídas con pedras volcánicas.

## Notas
Calzada do Xigante

A **Calzada do Xigante** (en inglés '''''Giant's Causeway'''*) é a designación dada a un conxunto dunhas 40&nbsp;000 columnas de basalto con forma de prismas, encaixadas coma se formasen unha enorme calzada de pedras xigantescas, formadas pola disxunción prismática dunha grande masa de lava basáltica resultante dunha erupción volcánica ocorrida hai preto de 60 millóns de anos.

A formación atópase na costa da Irlanda do Norte, preto de tres quilómetros ao norte da vila de Bushmills, no condado de Antrim, Irlanda do Norte. 

Foi declarada como Patrimonio da Humanidade pola Organización das Nacións Unidas para a Educación, a Ciencia e a Cultura (UNESCO) en 1986 so o nome de "Calzada do Xigante e súa Costa", e como Reserva Natural en 1987.

## Importancia xeolóxica 
A Calzada do Xigante e a Cova de Fingal forman parte da mesma erupción volcánica. Foron separados polos movementos da tectónica de placas cando rompeu o supercontinente Panxea.

Durante o período Paleóxeno, hai uns 50 a 60 millóns de anos, Antrim estivo suxeita a unha intensa actividade volcánica. O basalto fundido e moi fluído intrusionou a través dos leitos calcarios para formar unha grande meseta de lava. A medida que arrefriaba, produciuse a contracción. O tamaño das columnas está determinado principalmente pola velocidade á que arrefría a lava na erupción volcánica. A extensa rede de fractura produciu as columnas que hoxe se ven. Os basaltos eran orixinalmente parte dunha gran meseta volcánica chamada Meseta de Thule que se formou durante o Paleóxeno. Pódense atopar partes desta meseta nas Illas Feroe, Islandia e Noruega, así como na Cova de Fingal.

## A lenda irlandesa da súa creación 
Conta a lenda que había dous xigantes, un de Irlanda e outro de Escocia, que se levaban moi mal e se tiraban pedras continuamente. De tanto tirar pedras, formouse un campo de pedras sobre o mar. O xigante escocés decidiu cruzar o camiño das pedras e derrotar ao seu rival. A muller do xigante irlandés viu como chegaba o xigante escocés, polo que decidiu vestir ao seu marido de bebé. Cando chegou o escocés e viu que o bebé era tan grande, pensou que o seu pai sería tres veces máis grande, polo que fuxiu, pisando moi forte as pedras, para que se afundisen no mar e que o outro xigante puidese non chegar a Escocia.

Outra lenda di que o buque *Girona* da Armada Española confundiu as columnas con castelos aos que disparou. Unha treboada fixo naufragar o barco e dos cerca de seiscentos tripulantes só sobreviviron nove. A tradición oral refería un sitio como fosa común, sen marcas, dos falecidos, que en 2015 arqueólogos irlandeses puideron corroborar como lugar do soterramento.

## Na cultura popular 
A Calzada do Xigante aparece en moitos filmes, coma *The BFG* de Steven Spielberg, baseado no conto de Roal Dahl , ou *The Cremaster Cycle* de Matthew Barney, videoclips coma o *Easter* de Marillion, portadas de discos coma no *Houses of the Holy* de Led Zeppelin ou *Bye Bye Badman'' de The Stone Roses, pinturas, cancións, videoxogos etc.

## Notas 
## Véxase tamén
Atlas Genius

**Atlas Genius** é un grupo australiano de rock alternativo formado en Adelaida, Australia Meridional en novembro de 2009. Os membros principais do grupo son os irmáns Jeffery, Keith como vocalista e guitarra, Michael na batería, e Darren Sell ó teclado. O seu primeiro álbum, *When It Was Now*, foi lanzado o 9 de febreiro de 2013 e acadou o No.&nbsp;34 na *Billboard* 200. No 2013, dous dos seus sinxelos apareceron na lista de cancións alternativas, "Trojans" (lanzado en maio de 2011) no No.&nbsp;4 e "If So" (febreiro de 2013) no No.&nbsp;8.

No 2015 lanzaron o seu segundo álbum de estudio, *Inanimate Objects*.

## Véxase tamén 
### Ligazóns externas 
*Páxina oficial
Espinaca de Nova Zelandia

***Tetragonia tetragonioides***, tamén coñecida como **espinaca de Nova Zelandia**, é unha especie de fanerógama pertencente á familia das aizoáceas.

## Hábitat 
É nativa de Nova Zelandia, Australia, o Xapón, Chile e a Arxentina.

A especie apenas foi utilizada como hortaliza de folla polos maorís e outros pobos indíxenas; menciónase por primeira vez co capitán Cook, quen fixo que se recollese, se cociñase e se conservase en vinagre para axudar a combater o escorbuto entre os tripulantes do Endeavour. O seu uso empezou a espallarse cando o explorador e botánico Joseph Banks levou sementes ao Real Xardín Botánico de Kew en Londres. Durante dous séculos foi a única hortaliza cultivada procedente de Australia e Nova Zelandia.

## Descrición 
As diferentes especies de *Tetragonia tetragonioides* prefiren un ambiente húmido para medrar. As súas follas teñen de 3 a 15&nbsp;cm de longo, forma triangular, cor verde brillante, son grosas e están cubertas por pequenos peliños tanto na face como no envés. As flores da planta son de cor amarela e o froito é unha pequena cápsula dura cuberta de pequenos cornos. A planta é halófita, é dicir, crece ben en terreos con altos niveis de sal.

## Cultivo 
Cultívase principalmente polas súas follas comestibles aínda que tamén pode ser utilizada como planta ornamental para cubrir o chan. Aínda que pertencen a xéneros diferentes, o seu sabor e textura son similares aos das espinacas polo que tamén se cociñan de forma parecida. Polos seus niveis de oxalatos hai que branquear as follas antes de utilizalas.

No norte e sur de América considérase unha planta invasora; o seu cultivo tamén está moi estendido na zona oriental de Asia. Prospera en climas cálidos e poucos insectos a atacan, incluso as lesmas e os caracois.

As súas sementes deben plantarse en primavera, cando non haxa perigos polas xeadas. Antes de plantar as sementes deben deixarse a remollo unhas 12 horas en auga fría ou 3 horas en auga morna. Deben sementarse a 5–10&nbsp;mm de profundidade e espazadas entre 15 e 30&nbsp;cm. Xermolarán tras 10-20 días e crecerán continuamente durante todo o verán.

## Sinonimia
* *Demidovia tetragonoides* Pall.
* *Tetragonia expansa* Murray
* *Tetragonia japonica* Thunb. in Murray
* *Tetragonia halimifolia* G.Forst. 
* *Tetragonia cornuta* Moench

## Notas
Expedición Shackleton-Rowett

miniatura|dereita|O *Quest* en 1921 antes de levantar áncora. 
A **expedición Shackleton-Rowett** (1921–1922) foi o derradeiro proxecto antártico de Sir Ernest Shackleton, e o episodio final da Idade heroica da exploración da Antártida. A aventura, financiada por John Quiller Rowett, un home de negocios, tamén é coñecida como a **expedición Quest** que era o nome que Shackleton lle puxo a un antigo barco noruegués empregado na caza de focas e que foi reconvertido para a expedición. O proxecto orixinal era explorar o sector do mar de Beaufort, no océano Ártico, pero tivo que abandonar despois de que o goberno canadense lle retirase o apoio financeiro e acabou dirixíndose cara a Antártida. O *Quest*, máis cativo que calquera outro barco de exploración antártica usado até ese momento, amosou a miúdo as súas eivas e a viaxe cara ao sur padeceu atrasos por mor da pobre capacidade de navegación e por continuos problemas cos motores. Porén, antes de chegar ó punto no que debían comezar a expedición, Shackleton morreu a bordo do barco, xusto despois da súa chegada á illa sub-antártica de Xeorxia do Sur.

Despois da morte de Shackleton, a expedición limitouse a un cruceiro de tres meses polo Antártico oriental, baixo a dirección do segundo comandante Frank Wild. Nestas augas os defectos do *Quest* fixéronse manifestos: pouca velocidade, alto consumo de combustible, tendencia de alagar coas marusías e vías de auga constantes. O barco non puido continuar alén da lonxitude 20°E, moi por debaixo do seu obxectivo, e a pouca potencia do seu motor non era de abondo para penetrar no xeo antártico. Despois duns cantos intentos infrutuosos de crebar cara ao sur a través da banquisa, Wild dirixiu o barco a Xeorxia do Sur, despois dunha visita nostálxica á Illa Elefante onde, seis anos antes, el e outros 21 tripulantes do *Endurance* estiveran abandonados logo do afundimento do barco, na chamada expedición Endurance.

Wild pensou en pasar unha segunda volta polo xeo e levou o barco a Cidade do Cabo para preparalo. Aló recibiu unha mensaxe do patrocinador Rowett na que ordenaba o retorno do barco a casa, a Inglaterra e a viaxe rematou discretamente. Aínda que esta expedición dentro da historia da exploración polar non está moi ben considerada, a relevancia da viaxe do *Quest* é que marcou o final da Idade heroica da exploración da Antártida e o comezo da Idade mecánica. Porén, no fondo o acontecemento que a mantén na memoria colectiva, eclipsando todas as súas actividades, é a inoportuna morte de Shackleton.

## Véxase tamén 
### Outros artigos 
* Lista de expedicións á Antártida
Guerra de independencia de Texas

A **Guerra de independencia de Texas**, tamén coñecida como **Revolución Texana**, foi o conflito que enfrontou o goberno de México e os colonos texanos entre o 2 de outubro de 1835 e o 21 de abril de 1836.

Os problemas entre o goberno mexicano e os habitantes do que daquela era a provincia de Coahuila e Texas comezaran coa promulgación da constitución centralista de 1835, coñecida como as Sete Leis. Esta nova lexislación, promulgada polo presidente mexicano Antonio López de Santa Anna, deixaba sen efecto a antiga constitución federal de 1824. Pouco tempo despois, xurdiron pronunciamentos en diversas rexións do país. A guerra comezou no territorio texano o 2 de outubro de 1835 coa batalla de Gonzales. Axiña as forzas texanas tomaron as cidades de La Bahia (actual Goliad) e San Antonio Béjar (actual San Antonio), malia que serían derrotadas poucos meses despois.

Despois dalgunhas vitorias mexicanas, a guerra acabou de xeito inesperado na batalla de San Jacinto, a uns 300 quilómetros de San Antonio. Neste conflito, o xeneral Samuel Houston liderou os rebeldes texanos e voluntarios estadounidenses na vitoria sobre unha parte das tropas mexicanas, baixo o comandamento directo de Santa Ana, que ademais foi capturado. Despois do remate da guerra, formalizaríase a independencia da República de Texas. Posteriormente, en 1845, os Estados Unidos anexionaríanse este territorio, e as disputas entre os dous países conducirían en última instancia á intervención norteamericana en México, entre 1846 e 1848.

## Notas
David O. Russell

**David Owen Russell**, nado en Nova York o 20 de agosto de 1958 é un director, guionista e produtor cinematográfico estadounidense.

## Traxectoria 
Russell naceu en Nova York, fillo de Maria Muzio e Bernard Markovski Russell. Os seus pais traballaban para Simon & Schuster, onde o seu pai era presidente de vendas e a súa nai secretaria. O seu pai era de orixe xudía rusa e a súa nai italiana americana.

Russell graduouse en artes no Amherst College, onde estudou tamén inglés e ciencias políticas, en 1981. A súa tese tratou sobre a intervención estadounidense en Chile entre 1963 e 1973.

Tras graduarse viaxou a Nicaragua, onde deu clases de literatura nun programa sandinista. Traballou tamén en pequenos empregos, incluíndo de camareiro.

En Boston dirixiu un documental sobre os inmigrantes panameños que o levou a un posto de axudante de produción na serie de PBS *Smithsonian World*. En 1987 escribiu, produciu e dirixiu *Bingo Inferno: A Parody on American Obsessions*.

A súa primeira longametraxe foi a comedia negra *Spanking the Monkey* e acadou o éxito con *Tres reis*.

Entre 2010 e 2013 logrou tres candidaturas ao Oscar ao mellor director, con *The Fighter*, *Silver Linings Playbook* e *American Hustle*.

## Filmografía 
## Notas 
## Véxase tamén 
### Bibliografía 
* .

### Ligazóns externas 
* Páxina oficial
*
BC Kalev/Cramo

O **BC Kalev/Cramo** é un equipo profesional de baloncesto estoniano con sede na cidade de Tallinn (Harju). Actualmente, o club compite na Korvpalli Meistriliiga, máxima categoría do baloncesto de Estonia, e na VTB United League. Fundado no ano 1998, o equipo xoga os seus partidos como local no Saku Suurhall, pavillón con capacidade para 7.200 espectadores.

## Palmarés 
**Liga de Estonia**
* **Campión (7)**: 2005, 2006, 2009, 2011, 2012, 2013, 2014
**Copa de Estonia**
* **Campión (4)**: 2005, 2006, 2007, 2008

## Véxase tamén 
### Ligazóns externas 
* Sitio web oficial
Escaldado

[300px|miniatura|Escaldado duns [feixóns.]]
miniatura|Pistachos escaldados
miniatura|Améndoas escaldadas 
**Escaldar** (do latín *excaldāre*: "introducir algo en auga fervendo") é unha técnica culinaria consistente na cocción dos alimentos en auga ou líquido fervendo durante un período breve de tempo. Fálase de escalfado cando o alimento en cuestión é un ovo sen casca.

## Obxectivo 
Esta técnica ten distintas finalidades, aplicándose habitualmente sobre vexetais. Pode ter o obxectivo de facer máis fácil un posterior pelado (ocorre así cos tomates por exemplo), para amolecer, para sacar un sabor acre... No procesado de vísceras cócense algúns alimentos co fin de limpalos para o consumo humano, e que queden libres dalgunhas das súas mucosas. Ás veces é unha operación anterior á depilación de certos animais sacrificados.

O escaldado é unha etapa moi empregada nas industrias alimentarias. Neste caso o principal obxectivo consiste na inactivación de enzimas e adoita realizarse como etapa previa a procesos de conxelación. Se se realizase a concelación de verduras, p.ex. chícharos, sen escaldar, o enzima polifenoloxidasa produciría tons apardazados debido á súa actuación consistente na transformación de polifenois en melaninas. O tempo necesario para que este escaldado cumpra a súa función varía entre os 30 segundos e os dous ou tres minutos.

## Notas 
## Véxase tamén 
### Outros artigos
* Escalfado
Chuck Jones

**Charles Martin "Chuck" Jones**, nado en Spokane (Washington o 21 de setembro de 1912 e finado en Corona del Mar (California) o 22 de febreiro de 2002 foi un animador, debuxante, produtor e director de filmes animados estadounidense, especialmente coñecido polas curtametraxes das series *Looney Tunes* e *Merrie Melodies*.

## Traxectoria 
Nado no estado de Washington, mudouse cos seus pais e irmáns á área dos Ánxeles. Na súa autobiografía explica que as súas aspiracións artísticas chegaron grazas ao seu pai, home de negocios sen éxito na década de 1920. O seu pai buscaba o éxito con lapis co nome de novas compañías. Cando a compañía fracasaba chegaba á casa cos lapis e os nenos debuxaban continuamente. Despois estudou arte.

Jones uniuse ao estudio independente Leon Schlesinger Productions, que produciu *Looney Tunes* e *Merrie Melodies* para Warner Bros. en 1933 como animador axudante.

Durante as décadas de 1940 e 1950 creou as súas tres personaxes máis populares, Marvin the Martian, Pepe LePew e O Coiote e o Correcamiños. De 1957 é o seu filme *Que é a ópera, meu?*. Permaneceu na Warner ata 1962, cando a compañía descubriu que Jones e a súa dona escribirán o guión dun filme animado, *Gay Purr-ee*, para UPA, violando o seu acordo de exclusividade.

Co seu compañeiro Les Goldman creou un estudio de animación independente, Sib Tower 12 Productions. En 1963, Metro-Goldwyn-Mayer asinou un contrato coa compañía para ter a Jones e o seu equipo para producir *Tom e Jerry*.

Nas décadas de 1980 e 1990 dedicouse a pintar debuxos e arte paródico, vendido en galerías pola compañía da súa filla, Linda Jones Enterprises. Foi ademais conselleiro cretaivo e deseñador de personaxes no especial de Nadal de *Alvin and the Chipmunks* e fixo unha aparición especial no filme *Gremlins*.

## Notas 
## Véxase tamén 
### Bibliografía 
* 
* Barrier, Michael (1999). *Hollywood Cartoons: American Animation in Its Golden Age*. Oxford: Oxford University Press; ISBN 0-19-516729-5.
* Jones, Chuck (1989). *Chuck Amuck : The Life and Times of an Animated Cartoonist*. Nova York: Farrar Straus & Giroux; ISBN 0-374-12348-9.
* Jones, Chuck (1996). *Chuck Reducks : Drawing from the Fun Side of Life*. Nova York: Warner Books.; ISBN 0-446-51893-X.
* 
### Ligazóns externas 
* Páxina oficial
KK Mega Basket

O **Košarkaški klub Mega Basket** (en serbio: *Кошаркашки клуб Мега Баскет*), tamén coñecido como **Mega MIS** por motivos de patrocinio, é un club profesional de baloncesto serbio con súa sede na cidade de Belgrado. Ademais de xogar en Belgrado o club tamén xogou nas cidades de Kruševac (2012−2013) e Smederevo (2013−2014) e Sremska Mitrovica (2014–2019). O club compite na Košarkaška liga Srbije, a máxima categoría do baloncesto serbio, e na ABA Liga (Liga do Adriático).

## Historia 
### Nomes 
Ao longo dos anos, debido a motivos de patrocinio, o club foi coñecido como:

* **Mega Ishrana** (2005–2007)
* **Mega Aqua Monta** (2007–2008)
* **Mega Hypo Leasing** (2008–2009)
* **Mega Vizura** (2009–2014)
* **Mega Leks** (2014–2017)
* **Mega Bemax** (2017–2020)
* **Mega Soccerbet** (2020–2021)
* **Mega Mozzart** (2021–2022)
* **Mega MIS** (2022–presente)

## Palmarés 
### Club
**Liga de Serbia**
* Semifinalista (3): 2013, 2014, 2015

**Copa de Serbia**
*Subcampión (2): 2014, 2015
*Semifinalista (1): 2013

## Véxase tamén 
### Ligazóns externas 
* Sitio web oficial
Porca

**Porca** pódese referir a:

***Porca**, peza de metal cun oco no centro, labrado en espiral, onde se enrosca o parafuso, porqueta;
** **Porca do lagar**, peza ou tronco groso da prensa formada para esmagar o bagazo;
***Porca**, femia do porco;
***Porca**, xogo tradicional galego, especialmente das terras ourensás, semellante a un golf primitivo, que consiste que un xogador intenta en meter unha pedra arredondada coa axuda dun pau longo nun buraco no chan, mentres os demais llo impiden;
***Vale da Porca**, freguesía portuguesa do concello de Macedo de Cavaleiros.
Mike Figgis

**Michael "Mike" Figgis**, nado en Carlisle (Cumberland) o 28 de febreiro de 1948 é un director, guionista e compositor inglés.

## Traxectoria 
Nado en Inglaterra, viviu en Nairobi, Kenya ata os oito anos. O resto da súa infancia pasouna en Newcastle upon Tyne.  O seu primeiro interese artístico foi a música, e tocou o teclado na primeira banda de Bryan Ferry. En 1983 dirixiu con grande éxito unha obra de teatro no teatro Gerard-Philipe en Saint-Denis (París).

Tras traballar no teatro (foi músico e actor no grupo experimental People Show) dirixiu o seu primeiro filme con baixo orzamento *Stormy Monday* en 1988. O filme deulle sona como director de actores e na década de 1990 dirixiu en Hollywood o suspense *Internal Affairs*, que axudou a revivir a carreira de Richard Gere. Tralo fracaso de *Mr. Jones*, que foi malentendido polo estudio, mostrou o seu desencanto coa industria cinematográfica en *Leaving Las Vegas*.

A tecnoloxía dixital levouno a concibir e dirixir *Timecode*, filme rodado simultaneamente con catro cámaras nunha toma.

Desde 2008 foi profesor de estudos cinematográficos na European Graduate School en Saas-Fee, Suíza, onde dirixe seminarios intensivos no verán.

## Filmografía 
**The House* (1984)
**Stormy Monday* (1988)
**Internal Affairs* (1990)
**Women & Men 2: In Love There Are No Rules* (1991)
**Liebestraum* (1991)
**Mr. Jones* (1993)
**The Browning Version* (1994)
**Leaving Las Vegas* (1995)
**Flamenco Women* (1997)
**One Night Stand* (1997)
**The Loss of Sexual Innocence* (1999)
**Miss Julie* (1999)
**Timecode* (2000)
**Hotel* (2001)
**The Battle of Orgreave* (2001)
**Ten Minutes Older: The Cello* (2002) Segment: *About Time 2*
**The Blues* (2003) – Episode: *Red, White, And Blues*
**Cold Creek Manor* (2003)
**The Sopranos* – Episodio: *Cold Cuts* (2004)
**Co/Ma* (2004)
**Love Live Long* (2008)
**The Co(te)lette Film* (2010)
**Suspension of Disbelief* (2012)

## Notas 
## Véxase tamén 
### Ligazóns externas 
*Entrevista en xullo de 2009
* Mike Figgis Faculty page at European Graduate School (Includes biography, filmography, photos and video lectures)
*
*Digital Filmmaking book
*A short film for Agent Provocateur
*Interview
*Mike Figgis judged the Film of the Month competition in January 2009 on the independent filmmakers networking site Shooting People.